title: Rozhodnutie Komisie z  28. augusta 2006 o uzavretí Dohody medzi vládou Japonska a Európskym spoločenstvom pre atómovú energiu o spolupráci v oblasti mierového využitia jadrovej energie

text:
               6.2.2007

               SK

               Úradný vestník Európskej únie

               L 32/64

         ROZHODNUTIE KOMISIE
   z 28. augusta 2006
   o uzavretí Dohody medzi vládou Japonska a Európskym spoločenstvom pre atómovú energiu o spolupráci v oblasti mierového využitia jadrovej energie
   (2007/58/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2,
   so zreteľom na rozhodnutie Rady z 27. februára 2006, ktorým sa schvaľuje, aby Komisia uzavrela Dohodu medzi vládou Japonska a Európskym spoločenstvom pre atómovú energiu o spolupráci v oblasti mierového využitia jadrovej energie,
   keďže Dohoda medzi vládou Japonska a Európskym spoločenstvom pre atómovú energiu o spolupráci v oblasti mierového využitia jadrovej energie by sa mala schváliť,
   ROZHODLA TAKTO:
   Článok 1
   Dohoda medzi vládou Japonska a Európskym spoločenstvom pre atómovú energiu o spolupráci v oblasti mierového využitia jadrovej energie sa týmto schvaľuje v mene Európskeho spoločenstva pre atómovú energiu.
   Text dohody je pripojený k tomuto rozhodnutiu.
   Článok 2
   Komisár pre energetiku vykoná v mene Spoločenstva oznámenie ustanovené v článku 17 ods. 1 dohody.

      V Bruseli 28. augusta 2006.

            Za Komisiu

         A.PIEBALGS

            člen Komisie


title: 2014/233/EÚ: Rozhodnutie Rady zo 14. apríla 2014 , ktorým sa mení rozhodnutie 2013/488/EÚ o bezpečnostných predpisoch na ochranu utajovaných skutočností EÚ

text:
               26.4.2014

               SK

               Úradný vestník Európskej únie

               L 125/72

         ROZHODNUTIE RADY
   zo 14. apríla 2014,
   ktorým sa mení rozhodnutie 2013/488/EÚ o bezpečnostných predpisoch na ochranu utajovaných skutočností EÚ

      (2014/233/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 240 ods. 3,
   so zreteľom na rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (1), a najmä na jeho článok 24,
   keďže:

               (1)

               Dodatok B k rozhodnutiu Rady 2013/488/EÚ (2) obsahuje ekvivalenčnú tabuľku stupňov utajenia.

               (2)

               Spojené kráľovstvo informovalo Generálny sekretariát Rady o zmenách ním používaných stupňov utajenia.

               (3)

               Rozhodnutie 2013/488/EÚ by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Dodatok B k rozhodnutiu 2013/488/EÚ sa nahrádza textom nachádzajúcim sa v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Ú. v. EÚ L 325, 11.12.2009, s. 35.

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      PRÍLOHA

         „Dodatok B

            EKVIVALENČNÁ TABUĽKA STUPŇOV UTAJENIA

         EU | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED |
         Belgicko | Très Secret (Loi 11.12.1998) Zeer Geheim (Wet 11.12.1998) | Secret (Loi 11.12.1998) Geheim (Wet 11.12.1998) | Confidentiel (Loi 11.12.1998) Vertrouwelijk (Wet 11.12.1998) | poznámka (1) |
         Bulharsko | Cтpoгo ceкретно | Ceкретно | Поверително | За служебно ползване |
         Česká republika | Přísně tajné | Tajné | Důvěrné | Vyhrazené |
         Dánsko | YDERST HEMMELIGT | HEMMELIGT | FORTROLIGT | TIL TJENESTEBRUG |
         Nemecko | STRENG GEHEIM | GEHEIM | VS (2)— VERTRAULICH | VS — NUR FÜR DEN DIENSTGEBRAUCH |
         Estónsko | Täiesti salajane | Salajane | Konfidentsiaalne | Piiratud |
         Írsko | Top Secret | Secret | Confidential | Restricted |
         Grécko | Άκρως Απόρρητο Abr: ΑΑΠ | Απόρρητο Abr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Abr: (ΠΧ) |
         Španielsko | SECRETO | RESERVADO | CONFIDENCIAL | DIFUSIÓN LIMITADA |
         Francúzsko | Très Secret Défense | Secret Défense | Confidentiel Défense | poznámka (3) |
         Chorvátsko/VRLO TAJNO/TAJNO/POVJERLJIVO/OGRANIČENO
         Taliansko | Segretissimo | Segreto | Riservatissimo | Riservato |
         Cyprus | Άκρως Απόρρητο Αbr: (ΑΑΠ) | Απόρρητο Αbr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Αbr: (ΠΧ) |
         Lotyšsko | Sevišķi slepeni | Slepeni | Konfidenciāli | Dienesta vajadzībām |
         Litva | Visiškai slaptai | Slaptai | Konfidencialiai | Riboto naudojimo |
         Luxembursko | Très Secret Lux | Secret Lux | Confidentiel Lux | Restreint Lux |
         Maďarsko | Szigorúan titkos! | Titkos! | Bizalmas! | Korlátozott terjesztésű! |
         Malta | L-Ogħla Segretezza | Sigriet | Kunfidenzjali | Ristrett |
         Top Secret | Secret | Confidential | Restricted (4)

         Holandsko | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Rakúsko | Streng Geheim | Geheim | Vertraulich | Eingeschränkt |
         Poľsko | Ściśle tajne | Tajne | Poufne | Zastrzeżone |
         Portugalsko | Muito Secreto | Secreto | Confidencial | Reservado |
         Rumunsko | Strict secret de importanță deosebită | Strict secret | Secret | Secret de serviciu |
         Slovinsko | STROGO TAJNO | TAJNO | ZAUPNO | INTERNO
         Slovensko | Prísne tajné | Tajné | Dôverné | Vyhradené |
         Fínsko | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Švédsko (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Spojené kráľovstvo | UK TOP SECRET | UK SECRET | poznámka (6) | UK OFFICIAL-SENSITIVE

         (1)  Označenie ‚Diffusion Restreinte/Beperkte Verspreiding‘ nie je v Belgicku stupňom utajenia. Belgicko manipuluje s utajovanými skutočnosťami so stupňom utajenia ‚RESTREINT UE/EU RESTRICTED‘ a chráni ich spôsobom, ktorý nie je menej prísny, ako si vyžadujú normy a postupy uvedené v bezpečnostných predpisoch Rady Európskej únie.

         (2)  Nemecko: VS = Verschlusssache.

         (3)  Francúzsko vo svojom vnútroštátnom systéme nepoužíva stupeň utajenia ‚RESTREINT‘. Francúzsko manipuluje s utajovanými skutočnosťami so stupňom utajenia ‚RESTREINT UE/EU RESTRICTED‘ a chráni ich spôsobom, ktorý nie je menej prísny, ako si vyžadujú normy a postupy uvedené v bezpečnostných predpisoch Rady Európskej únie.

         (4)  Maltské a anglické označenia pre Maltu sa môžu zamieňať.

         (5)  Švédsko: označenia stupňa utajenia v hornom riadku používajú orgány obrany a označenie v dolnom riadku ostatné orgány.

         (6)  Spojené kráľovstvo už vo svojom vnútroštátnom systéme nepoužíva stupeň utajenia ‚UK CONFIDENTIAL‘. Spojené kráľovstvo manipuluje s utajovanými skutočnosťami so stupňom utajenia ‚CONFIDENTIEL UE/EU CONFIDENTIAL‘ a chráni ich v súlade s ochrannými bezpečnostnými požiadavkami pre stupeň utajenia ‚UK SECRET‘.“.


title: Rozhodnutie Rady z 18. septembra 2006 , ktorým sa vymenúva člen Poradného výboru Agentúry Euratomu pre zásobovanie

text:
               6.10.2006

               SK

               Úradný vestník Európskej únie

               C 241/1

      ROZHODNUTIE RADY

   z 18. septembra 2006,
   ktorým sa vymenúva člen Poradného výboru Agentúry Euratomu pre zásobovanie
   (2006/C 241/01)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 54, druhý a tretí pododsek,
   so zreteľom na článok X Štatútu Agentúry Euratomu pre zásobovanie (1),
   so zreteľom na rozhodnutie Rady z 12. júla 2005, ktorým sa vymenúvajú členovia Poradného výboru Agentúry Euratomu pre zásobovanie (2),
   so zreteľom na stanovisko Komisie,
   keďže:

               (1)

               Sa uvoľnilo jedno miesto člena uvedeného výboru za Rakúsko.

               (2)

               Uvoľnené miesto je preto potrebné obsadiť.

               (3)

               Rakúska vláda navrhla kandidáta 1. decembra 2005,

         ROZHODLA TAKTO:
   Jediný článok
   Týmto sa Christine GÖSTLOVÁ vymenúva za členku Poradného výboru Euratomu pre zásobovanie na zvyšok funkčného obdobie tohto výboru, ktoré trvá do 28. marca 2007.

      V Bruseli 18. septembra 2006

            Za Radu

            predseda

         J. KORKEAOJA

      (1)  Ú. v. ES 27, 6.12.1958, s. 534/58. Štatút naposledy zmenený a doplnený rozhodnutím 95/1/ES/Euratom/EZVO (Ú. v. ES L 1, 1.1.1995, s. 1).

      (2)  Ú. v. EÚ C 178, 20.7.2005, s. 1.


title: 2008/503/ES: Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VI - Európsky hospodársky a sociálny výbor

text:
               15.7.2008

               SK

               Úradný vestník Európskej únie

               L 187/64

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie všeobecného rozpočtu Európskej únie za rozpočtový rok 2005, oddiel VI – Európsky hospodársky a sociálny výbor
   (2008/503/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0469/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0110/2007),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium za plnenie rozpočtu Európskeho hospodárskeho a sociálneho výboru za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Dvoru audítorov, Súdnemu dvoru, Európskemu hospodárskemu a sociálnemu výboru, Výboru regiónov, európskemu ombudsmanovi a európskemu dozornému úradníkovi pre ochranu údajov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).
    ---documentbreak---

               15.7.2008

               SK

               Úradný vestník Európskej únie

               L 187/65

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel VI – Európsky hospodársky a sociálny výbor
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0469/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0110/2007),

               1.

               berie na vedomie, že Európsky hospodársky a sociálny výbor (EHSV) mal v roku 2005 k dispozícii viazané rozpočtové prostriedky vo výške 106 880 105,67 EUR a miera čerpania bola 94,99 %;

               2.

               berie na vedomie že po zavedení účtovníctva na základe časového obdobia s účinnosťou od 1. januára 2005 ukazujú finančné výkazy EHSV negatívny hospodársky výsledok vo výške 3 811 889,47 EUR (deficit) a zhodné účty aktív a pasív (168 387 721,19 EUR);

               3.

               berie na vedomie poznámku Dvora audítorov v bode 10.16 jeho výročnej správy za rok 2005, v ktorej sa uvádza, že napriek zriadeniu jednotky zodpovednej za koordináciu finančných a zmluvných aktivít spoločných oddelení EHSV a Výboru regiónov (VR) v roku 2005 sa vyskytli nedostatky týkajúce sa prevádzkového riadenia určitých postupov verejnej súťaže a koordinačných postupov medzi novou jednotkou a už existujúcimi jednotkami, ktoré neboli jasne definované;

               4.

               pripomína, že v roku 2005 začal EHSV diskusie s Komisiou o obsadení kancelárskych priestorov v budove van Maerlant; ďalej berie na vedomie odpoveď EHSV na dotazník o požiadavkách kancelárskych priestorov EHSV/VR, v ktorom sa uvádza, že po obsadení budovy van Maerlant tieto dve inštitúcie nepredpokladajú, že by potrebovali ďalšie budovy v nasledujúcich rokoch;

               5.

               víta skutočnosť, že od roku 2004 sa plenárne schôdze EHSV konali v priestoroch Európskeho parlamentu;

               6.

               poznamenáva, že v správe o činnosti EHSV požiadal útvar pre registráciu príslušných finančných aktérov a skupinu kvestorov o zváženie jasnejšieho postupu na náhradu cestovných výdavkov a výplatu cestovných nákladov a diét, predovšetkým v situáciách, ktoré nie sú výslovne stanovené v pravidlách;

               7.

               berie na vedomie, že v následnosti na súdne konanie Belgicka proti bývalému členovi EHSV vo veci cestovných výdavkov na ktoré odkazuje odsek 4 uznesenia Európskeho parlamentu k absolutóriu z 27. apríla 2006 (6), EHSV podal žalobu o náhradu škody, ku ktorej má belgický súd vydať rozsudok v polovici roku 2007;

               8.

               so záujmom poznamenáva, že generálny tajomník a interný audítor majú pravidelné stretnutia v rovnakom čase raz do týždňa, na ktorých je audítor informovaný o aktuálnych udalostiach a aktivitách inštitúcie a generálny tajomník získava plný prehľad o pripomienkach audítora;

               9.

               berie na vedomie, že EHSV a VR v súčasnosti rokujú o tom, či by mali pokračovať v riadení určitých aktivít prostredníctvom spoločných oddelení, a v prípade že áno, akou formou by sa táto spolupráca mala v budúcnosti rozvíjať;

               10.

               poznamenáva, že administratívna spolupráca medzi VR a EHSV by mala byť prospešná pre oba výbory a finančne výhodná pre európskych daňových poplatníkov; dôrazne žiada, aby nové štruktúry administratívnej spolupráce medzi oboma výbormi priniesli finančné výhody; žiada, aby oba výbory našli spôsob ako rozvinúť už existujúcu administratívnu spoluprácu;

               11.

               pripomína, že VR a EHSV spravujú niektoré činnosti spoločne prostredníctvom spoločných oddelení (preklad, tlač, budovy, bezpečnosť, knižnica, obstarávanie, stravovacie služby, uvádzači, zdravotnícka služba, vozidlá a vodiči, informačné technológie atď.) a že ich dohoda o spolupráci bola nedávno predĺžená o 6 mesiacov (s možnosťou predĺženia o ďalších 6 mesiacov) v závislosti od rozhodnutia, či by mala spolupráca v budúcnosti pokračovať;

               12.

               so zreteľom na podstatné rozdielnosti v zisteniach obsiahnutých v správach spoločných oddelení a správach dvoch externých expertov Výboru regiónov vyzýva VR a EHSV, aby vykonali spoločnú analýzu založenú na vhodných referenčných hodnotách – v prípade potreby s pomocou Dvora audítorov –, ktorá sa bude týkať presných nákladov, výhod a úspor vyplývajúcich zo spolupráce, a aby predložili výsledky tejto analýzy príslušnému výboru do 31. októbra 2007.

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (6)  Ú. v. EÚ L 340, 6.12.2006, s. 41.